Laos | Atlante - notizie da tutto il mondo in tempo realeelingua originale\nVientiane Mai - Ven, 20/05/2022 - 10:00am\nThe post ຫາລືລະຫວ່າງບໍລິສັດ ພັນເພັດ ພັດທະນາກະສິກໍາ ຈໍາກັດ ຜູ້ດຽວ ແລະ ກຸ່ມຜະລິດກະສິກໍາເປັນສິນຄ້າ appeared first on Vientiane Mai.\nVientiane Mai - Ven, 20/05/2022 - 9:56am\nວັນທີ 18 ພຶດສະພາ 2022 ຢູ່ຫ້ອງປະຊຸມຫ້ອງວ່າການແຂວງບໍລິຄຳໄຊ ຈັດກອງປະຊຸມຖອດຖອນບົດຮຽນວຽກງານກາແດງ ແລະ ວຽກງານເລືອດ ແຂວງບໍລິຄຳໄຊ ປະຈຳປີ 2021 ໂດຍການເປັນປະທານຂອງທ່ານ ບຸນຄໍາ ໄຊເຍ່ຍລໍວື່ ປະທານແນວລາວສ້າງຊາດແຂວງບໍລິຄຳໄຊ ທ່ານຮອງ ສຈ ດຣ ສີງ ເມໂນລາດ ຮອງປະທານອົງການກາແດງແຫ່ງຊາດລາວ ມີພາກສ່ວນກ່ຽວຂ້ອງຈາກກະຊວງ ຄະນະກຳມະການສົ່ງເສີມການບໍລິຈາກເລືອດແຂວງ ຕາງໜ້າພະແນກການອ້ອມຂ້າງແຂວງ ແລະ ເມືອງເຂົ້າຮ່ວມ.\nການເຄື່ອນໄຫວຂອງອົງການກາແດງແຂວງບໍລິຄຳໄຊປີຜ່ານມາ ເຫັນວ່າມີຫຼາຍວຽກງານພົ້ນເດັ່ນ ແລະ ໄດ້ຮັບຜົນສຳເລັດ ເປັນຕົ້ນແມ່ນວຽກງານຊ່ວຍເຫຼືອບັນເທົາທຸກ ປຸກລະດົມບໍລິຈາກເລືອດໄດ້ 117 ຄັ້ງ ຮັບບໍລິຈາກເລືອດ 2.741 ຖົງ ເທົ່າກັບ 91,36% ສາມາດກວດເລືອດລະບົບ ABO ແລະ ລະບົບເຣຊຸສ (RH) 5.528 ເທື່ອຄົນ ກວດພະຍາດນໍາສົ່ງທາງເລືອດ 2.697 ເທື່ອຄົນ ແລະ ສາມາດຈ່າຍເລືອດໃຫ້ໂຮງໝໍແຂວງ ໂຮງໝໍເມືອງ ແລະ ສູນເລືອດຕ່າງໆໄດ້ 2.727 ຖົງ ແລະ ວຽກສົ່ງເສີມສຸຂະພາບ.\nສຳລັບທິດທາງແຜນການ 2022 ອົງການກາແດງແຂວງບໍລິຄຳໄຊຈະສືບຕໍ່ຈັດຕັ້ງປະຕິບັດບັນດາໜ້າວຽກໃຫ້ສຳເລັດ ດ້ວຍປະສິດທິຜົນສູງສຸດ ໂດຍສະເພາະ ວຽກງານບໍລິຈາກເລືອດໃຫ້ບັນລຸຕົວເລກຄາດໝາຍສູ້ຊົນ ຕາມແຜນຍຸດທະສາດເລືອດແຫ່ງຊາດວາງໃຫ້ ຄື 3.100 ຖົງ.\nຕອນທ້າຍກອງປະຊຸມຄັ້ງນີ້ ຍັງໄດ້ມອບໃບຍ້ອງຍໍທ່ານເຈົ້າແຂວງບໍລິຄຳໄຊ ໃຫ້ 19 ກົມກອງ ແລະ ໃບຊົມເຊີຍຂອງທ່ານປະທານອົງການກາແດງແຂວງບໍລິຄໍາໄຊ ໃຫ້ 88 ກົມກອງ ທີ່ມີຜົນງານດີເດັ່ນໃນການເຄື່ອນໄຫວປຸກລະດົມບໍລິຈາກເລືອດ ແລະ ປະກອບສ່ວນຈັດຕັ້ງປະຕິບັດແຜນງານເລືອດ ປະຈຳປີ 2021 ມອບໂດຍທ່ານ ບຸນຄໍາ ໄຊເຍ່ຍລໍວື່.\nThe post ບໍລິຄຳໄຊ.ຕັ້ງເປົ້າໝາຍສູ້ຊົນຜູ້ບໍລິຈາກເລືອດໃຫ້ໄດ້ 3.100 ຖົງ appeared first on Vientiane Mai.\nVientiane Mai - Ven, 20/05/2022 - 9:50am\nຫ້ອງວ່າສຳນັກງານປະທານປະເທດ (ຫສປທ) ຈັດພິທີມອບໃບຢັ້ງຢືນໜ່ວຍພັກປອດໃສ ເຂັ້ມແຂງ ໜັກແໜ້ນຂອງ5ໜ່ວຍພັກ ປະຈຳປີ 2021 ວັນທີ 20 ພຶດສະພາ 2022 ທີ່ທຳນຽບປະທານປະເທດ ມີສະຫາຍ ເພັດສະໜອນ ພັນທະວົງ ຮອງເລຂາຄະພັກ ຮອງຫົວໜ້າຫ້ອງວ່າການປະທານປະເທດ ພ້ອມເລຂາ ຮອງເລຂາໜ່ວຍພັກ ແລະ ສະມາຊິກພັກເຂົ້າຮ່ວມ.\nສະຫາຍ ຄຳຕາ ລາດຊະວົງ ຄະນະພັກ ປະທານກວດກາພັກ ເລຂາໜ່ວຍພັກ ຫົວໜ້າກົມຈັດຕັ້ງ ກວດກາ ແລະ ໂຄສະນາ ໄດ້ຜ່ານບົດສະຫຼຸບການກໍ່ສ້າງໜ່ວຍພັກປອດໃສ ເຂັ້ມແຂງ ໜັກແໜ້ນ ປີ 2021 ແລະ ເພື່ອເປັນການຢັ້ງຢືນນເຖິງຜົນງານໃນການຊີ້ນຳ-ນຳພາ ແລະ ປະຕິບັດໜ້າທີ່ວຽກງານໄລຍະຜ່ານມາ ດັ່ງນັ້ນ ຈຶ່ງໄດ້ມອບໃບຢັ້ງຍືນໜ່ວຍພັກປອດໃສ ເຂັ້ມແຂງ ໜັກແໜ້ນ ຈຳນວນ5ໜ່ວຍພັກຄື ໜ່ວຍພັກກົມບໍລິຫານ ແລະ ຄຸ້ມຄອງ ກົມຄົ້ນຄວ້າສັງລວມ ກົມພົວພັນຕ່າງປະເທດ ກົມກົດໝາຍ ແລະ ໜ່ວຍພັກກົມຈັດຕັ້ງ ກວດກາ ແລະ ໂຄສະນາ ມອບໂດຍສະຫາຍ ເພັດສະໜອນ ພັນທະວົງ ຕາງໜ້າຮັບໂດຍເລຂາໜ່ວຍພັກ5ໜ່ວຍພັກ ຈາກນັ້ນກໍໄດ້ຮັບຟັງການໂອ້ລົມຂອງສະຫາຍ ເພັດສະໝອນ ພັນທະວົງ ອີກດ້ວຍ.\nThe post5ໜ່ວຍພັກ ຫສປທ ໄດ້ຮັບໃບຢັ້ງຢືນໜ່ວຍພັກປອດໃສ ເຂັ້ມແຂງ ໜັກແໜ້ນ appeared first on Vientiane Mai.\nVientiane Mai - Ven, 20/05/2022 - 9:41am\nThe post ຈັດຕັ້ງສອບເສັງໃຫ້ແກ່ນັກຮຽນເຝິກອົບຮົມ 45 ວັນຢູ່ພາກສະໜາມ appeared first on Vientiane Mai.\nVientiane Mai - Ven, 20/05/2022 - 9:35am\nວັນທີ 20 ພຶດສະພາ 2022 ຢູ່ຫ້ອງວ່າການປົກຄອງເມືອງສາມັກຄີໄຊ ແຂວງອັດຕະປື ໄດ້ຈັດພິທີມອບ-ຮັບໃບອະນຸຍາດ ແລະ ປ້າຍກາໝາຍໜຶ່ງເມືອງໜຶ່ງຜະລິດຕະພັນແຫ່ງຊາດຂຶ້ນ ເປັນປະທານຂອງທ່ານ ເພັດມີໄຊ ຄຳພັກດີ ເຈົ້າເມືອງສາມັກຄີໄຊ ມີທ່ານ ພູໄຊ ວໍລະລາດ ຄະນະພະແນກອຸດສາຫະກຳ ແລະ ການຄ້າແຂວງ ຄະນະກຳມະການໜຶ່ງເມືອງໜຶ່ງຜະລິດຕະພັນຂັ້ນເມືອງ ຕາງໜ້າຈາກບ້ານ ແລະ ຄອບຄົວຕົວແບບພາຍໃນເມືອງເຂົ້າຮ່ວມ.\nທ່ານ ລັດສະໝີ ບຸດຕະວົງ ຫົວໜ້າຫ້ອງການອຸດສາຫະກຳ ແລະ ການຄ້າເມືອງສາມັກຄີໄຊ ໃຫ້ຮູ້ວ່າ: ຫ້ອງການອຸດສາຫະກຳ ແລະ ການຄ້າເມືອງສາມັກຄີໄຊ ໄດ້ເປັນສ່ວນໜຶ່ງໃນການຄັດເລືອກສິນຄ້າໜຶ່ງເມືອງໜຶ່ງຜະລິດຕະພັນຂັ້ນເມືອງ ພ້ອມທັງຄົ້ນຄວ້າ ແລະ ສະເໜີຂັ້ນເທິງ ກໍຄືກະຊວງອຸດສາຫະກຳ ແລະ ການຄ້າ ເພື່ອອອກອະນຸຍາດນຳໃຊ້ກາໝາຍໜຶ່ງເມືອງໜຶ່ງຜະລິດຕະພັນແຫ່ງຊາດ ມາຮອດປັດຈຸບັນ ເມືອງສາມັກຄີໄຊ ມີ5ຫົວໜ່ວຍເຊັ່ນ: ຜະລິດຕະພັນຫັດຖະກຳແຜ່ນແພຜ້າກະໂດບ້ານສີວິໄລ ຜະລິດຕະພັນຫັດຖະກຳແຜ່ນແພຜ້າກະໂດບ້ານສາມັກຄີ ຜະລິດຕະພັນເຄື່ອງປັ້ນດິນເຜົາບ້ານທ່າຫີນ ຜະລິດຕະພັນເຄື່ອງຈັກສານບ້ານລະຍາວໃຕ້ ແລະ ຜະລິດຕະພັນເຄື່ອງຈັກສານບ້ານລະຍາວເໜືອ.\nການມອບໃບອະນຸຍາດນຳໃຊ້ ແລະ ປ້າຍກາໝາຍໜຶ່ງເມືອງໜຶ່ງຜະລິດຕະພັນນີ້ ແມ່ນແນໃສ່ການຊຸກຍູ້ ການຂຸດຄົ້ນ ການນຳໃຊ້ທ່າແຮງບົ່ມຊ້ອນດ້ານຕ່າງໆ ແລະ ສ້າງປັດໄຈພື້ນຖານໃຫ້ແກ່ເມືອງສາມັກຄີໄຊ ຫຼຸດພົ້ນອອກຈາກຄວາມທຸກຍາກ ແລະ ມີການພັດທະນາຂຶ້ນເປັນກ້າວໆ ທັງເປັນການສ້າງໂອກາດໃຫ້ແກ່ບັນດາຄອບຄົວຕົວແບບ ໃນການຜະລິດສິນຄ້າກະສິກຳ ຫັດຖະກຳ ອຸດສາຫະກຳ ແລະ ການບໍລິການ ຕາມທິດໜຶ່ງບ້ານໜຶ່ງຜະລິດຕະພັນ ກໍຄືໜຶ່ງເມືອງບໍ່ໃຫ້ຫຼຸດ5ຜະລິດຕະພັນ.\nໃນໂອກາດດັ່ງກ່າວນີ້ ທ່ານ ພູໄຊ ວໍລະລາດ ໄດ້ໃຫ້ກຽດມອບໃບອະນຸຍາດນຳໃຊ້ກາໝາຍ ແລະ ປ້າຍກາໝາຍໜຶ່ງເມືອງໜຶ່ງຜະລິດຕະພັນແຫ່ງຊາດ ໃຫ້ແກ່ຜະລິດຕະພັນຜະລິດຕະພັນຫັດຖະກຳແຜ່ນແພຜ້າກະໂດບ້ານສີວິໄລ ຜະລິດຕະພັນຫັດຖະກຳແຜ່ນແພຜ້າກະໂດບ້ານສາມັກຄີ ຜະລິດຕະພັນເຄື່ອງປັ້ນດິນເຜົາບ້ານທ່າຫີນ ຜະລິດຕະພັນເຄື່ອງຈັກສານບ້ານລະຍາວໃຕ້ ແລະ ຜະລິດຕະພັນເຄື່ອງຈັກສານບ້ານລະຍາວເໜືອ.\nThe post ມອບ-ຮັບປ້າຍກາໝາຍ ໜຶ່ງເມືອງໜຶ່ງຜະລິດຕະພັນ appeared first on Vientiane Mai.\nVientiane Mai - Ven, 20/05/2022 - 9:32am\nອີງຕາມແຜນພັດທະນາເສດຖະກິດ-ສັງຄົມ5ປີ (2021–2025) ຂອງເມືອງໄຊທານີ ເຊິ່ງໄດ້ວາງຄາດໝາຍ ທົ່ວເມືອງປູກໄມ້ໃຫ້ໄດ້ 350 ເຮັກຕາ ໃນໄລຍະຜ່ານມາ ໜ່ວຍງານປ່າໄມ້ ໂດຍໄດຮັບການຊີ້ນໍາຈາກຂະແໜງປ່າໄມ້ນະຄອນຫຼວງວຽງຈັນ ແລະ ຫ້ອງການກະສິກໍາ ແລະ ປ່າໄມ້ ເອົາໃຈໃສ່ຊຸກຍູ້ສົ່ງເສີມວຽກງານປູກໄມ້ໃນຂອບເຂດເມືອງໄຊທານີໃຫ້ໄດ້ຕາມແຜນຄາດໝາຍທີ່ວາງໄວ້.\nທ່ານ ທອງສຸກ ບົວລີຂັນ ຫົວໜ້າຫ້ອງການກະສິກຳ ແລະ ປ່າໄມ້ເມືອງໄຊທານີ ໃຫ້ຮູ້ໃນວັນທີ 20 ພຶດສະພາ 2022 ວ່າ ໃນ 1 ປີຜ່ານມາ ໜ່ວຍງານປ່າໄມ້ ຮ່ວມກັບພາກສ່ວນຕ່າງພາຍໃນເມືອງ ປູກຕົ້ນໄມ້ໃນວັນສຳຄັນຕ່າງໆເຊັ່ນ ວັນປູກຕົ້ນໄມ້ແຫ່ງຊາດຕາມສະຖານທີ່ຕ່າງໆເຊັ່ນ ໂຮງຮຽນປະຖົມສົມບູນສາມສະອາດ ກອງຍີງປືນ199 (ສະໜາມຍີງປືນຫຼັກ 27) ຢູ່ເສັ້ນທາງ 450 ປີ ວັດບ້ານນາຄາຍ ວັດປ່ານາຄັນທຸງ ໃນນັ້ນ ໄມ້ອຸດສາຫະກໍາ ໄມ້ກິນໝາກ ໄມ້ປະດັບ ໃນປີ 2020-2021 ທົ່ວເມືອງປູກໄມ້ໄດ້ທັງໝົດ 29 ຕອນດິນ ເບັ້ຍໄມ້ໄດ້ 33.734 ເບັ້ຍ ໃນເນື້ອທີ່ 64.9091 ເຮັກຕາ ໃນນັ້ນ ພາກລັດ 5.144 ເບ້ຍ ເນື້ອທີ່ 6.2671 ເຮັກຕາ ໄມ້ອຸດສາຫະກໍາ 4.435 ເບ້ຍ ໄມ້ກິນໝາກ 209 ເບ້ຍ ໄມ້ປະດັບ 500 ເບ້ຍ ແລະ ເອກະຊົນ 35.290 ເບັ້ຍ ເນື້ອທີ 58.642 ເຮັກຕາ ໄມ້ອຸດສາຫະກໍາ 27.190 ເບ້ຍ ໄມ້ກິນໝາກ 8.090 ເບ້ຍ ໄມ້ປະດັບ 10 ເບ້ຍ.\nສຳລັບແຜນການສົ່ງເສີມການປູກໄມ້ປີ 2022 ໂດຍອີງຕາມແຜນທີ່ວາງໄວ້ ( 70 ເຮັກຕາຕໍ່ປີ ) ໜ່ວຍງານປ່າໄມ້ ໄດ້ສົມທົບກັບການຈັດຕັ້ງບ້ານ ຫ້ອງການຕ່າງໆ ແລະ ບັນດາຫົວໜ່ວຍທຸລະກິດ (ທີ່ນໍາໄຊ້ໄມ້ເປັນວັດຖຸດິບປ້ອນໂຮງງານ) ພາຍໃນເມືອງໄຊທານີ ບ່ອນໃດທີ່ມີເງື່ອນໄຂເຊັ່ນ ຕ້ອງມີຮົ້ວແໜ້ນໜາ ເພື່ອປ້ອງກັນສັດລ້ຽງ ຕ້ອງມີນ້ຳເພື່ອຫົດຕົ້ນໄມ້ໃນລະດູແລ້ງ ພາຍຫຼັງທີ່ປູກແລ້ວ ພວກເຮົາຕ້ອງໄດ້ບັນທຶກມອບເພື່ອໃຫ້ເຈົ້າຂອງສະຖານທີ່ບົວລະບັດຮັກສາ ຖ້າຮອດ 1 ປີ ຕ້ອງກວດກາຄືນ ຖ້າຕົ້ນໄມ້ຕາຍ ຕ້ອງໄດ້ປູກຄືນ.\nໃນໂອກາດວັນປູກຕົ້ນໄມ້ແຫ່ງຊາດໃກ້ຈະມາເຖິງນີ້ ຈະປູກໃນເນື້ອທີ່ປະມານ 9,6 ເຮັກຕາ 6.180 ຕົ້ນ ເຊິ່ງປະກອບມີໄມ້ອຸດສາຫະກຳ ໄມ້ໃຫ້ໝາກ ໄມ້ປະດັບ ໂດຍຈະປູກຢູ່ຫຼາຍຈຸດເຊັ່ນ ກອງພັນ 588 ບ້ານຈະເລີນໄຊ ໂຮງຮຽນ ມສ ທົ່ງມັ່ງ ໂຮງຮຽປະຖົມໂພນສະຫວັນ ມສ ບໍ່ເຫຼັກ ຫ້ອງການປົກຄອງບ້ານສະພັນຄະນົງ ແລະ ອື່ນໆ ພາຍຫຼັງປູກແລ້ວແມ່ນມອບຄວາມຮັບຜິດຊອບໃຫ້ເຈົ້າຂອງສະຖານທີ່ເປັນຜູ້ບົວລະບັດ ແລະ ປົກປັກຮັກສາເພື່ອເຮັດໃຫ້ຕົ້ນທີ່ປູກແລ້ວນັ້ນເຕີບໃຫຍ່ໃນຕໍ່ໜ້າ.\nThe post ໄຊທານີ ຈະປູກຕົ້ນໄມ້ໃນໂອກາດວັນປູກຕົ້ນໄມ້ແຫ່ງຊາດ ເນື້ອທີ່ 9,6 ເຮັກຕາ appeared first on Vientiane Mai.\nVientiane Mai - Ven, 20/05/2022 - 9:29am\nThe post ປັບປຸງສິ່ງອຳນວຍຄວາມສະດວກ ຢູ່3ສະຖານທີ່ທ່ອງທ່ຽວສຳຄັນຂອງ ນວ appeared first on Vientiane Mai.\nVientiane Mai - Ven, 20/05/2022 - 9:19am\nລະຫວ່າງວັນທີ 11-12 ພຶດສະພາ 2022 ຜ່ານມາ ເຈົ້າຂອງສວນ ຊືີ່ທ່ານ ເງິນທອງ ສີວິໄລ ຢູ່ບ້ານໂພນງາມ ເມືອງປາກລາຍ ແຂວງໄຊຍະບູລີ ໄດ້ໄປໄຖສວນຂອງຕົນເອງຢູ່ເຂດແກ້ງຕ້ອງ ລ້ອງນໍ້າພູນ ແລ້ວພົບເຫັນພະພຸດທະຮູບຈຳຫຼາຍທີ່ຝັງຢູ່ດິນສວນ ຕໍ່ມາ ໄດ້ມາແຈ້ງຕໍ່ອົງການປົກຄອງບ້ານໂພນງາມໄປກວດກາຕົວຈິງ ພົບພະທີ່ຫຼອມດ້ວຍສີເງິນ ຈຳນວນ 34 ອົງ ແລ້ວເອີ້ນເຊີນມາປະດິດສະຖານໄວ້ຢູ່ທີ່ວັດບ້ານໂພນງາມ ເມືອງປາກລາຍ ເພື່ອກາບໄຫວ້ບູຊາ\nດັ່ງນັ້ນ ມາໃນວັນທີ 18 ພຶດສະພາ 2022 ຜ່ານມາ ທາງພະແນກຖະແຫຼງຂ່າວ ວັດທະນະທໍາ ແລະ ທ່ອງທຽ່ວແຂວງໄຊຍະບູລີ (ຖວທ) ນໍາໂດຍທ່ານ ບຸນທະວີ ບຸນຊູຮັກ ຮອງຫົວໜ້າພະແນກ ຖວທ ແຂວງ ພ້ອມດວ້ຍວິຊາການຈາກພະແນກ ວິຊາການຫ້ອງການ ຖວທ ເມືອງ ຮ່ວມກັບອົງການປົກຄອງບ້ານໂພນງາມລົງກວດກາຕົວຈິງ ພ້ອມທັງຂື້ນທະບຽນເປັນມໍລະດົກຂອງຊາດ ແລະ ພ້ອມທັງມອບໃຫ້ບ້ານເປັນຜູ້ຄຸ້ມຄອງປົກປັກຮັກສາ ເພື່ອເປັນບ່ອນກາບໄຫວ້ບູຊາຂອງປະຊາຊົນໃນທົ່ວສັງຄົມ.\nThe post ພະຈຳນວນ 34 ອົງ ທີ່ປະຊາຊົນພົບເຫັນ ໄດ້ຮັບການຂື້ນທະບຽນແລ້ວ appeared first on Vientiane Mai.\nVientiane Mai - Ven, 20/05/2022 - 9:04am\nThe post ເຜີຍແຜ່ ດໍາລັດ ວ່າດ້ວຍຈັນຍາບັນພະນັກງານ-ລັດຖະກອນ appeared first on Vientiane Mai.\nVientiane Mai - Ven, 20/05/2022 - 6:57am\nນາງ ມາລາ ຈັນທະລັກສາ ແລະ ນາງ ພິກສະໄໝ ອິນສຸມັງ ສອງສາວນັກກີລາໂວວີນາມທີມຊາດລາວ ປະເພດຟ້ອນປະກອບອຸປະກອນຄູ່ຍິງ ສ້າງຜົນງານໄດ້ຢ່າງໂດດເດັ່ນ ດ້ວຍການຄວ້າຫຼຽນຄຳທຳອິດໃຫ້ກັບທັບນັກກີລາລາວ ໃນງານມະຫະກຳກີລາຊີເກມ ຄັ້ງທີ 31 ໄດ້ສຳເລັດ.\nສຳລັບການແຂ່ງຂັນກີລາໂວວີນາມ ປະເພດຟ້ອນປະກອບອຸປະກອນຄູ່ຍິງ ຮອບຊີງຫຼຽນຄຳ ໄດ້ມີຂຶ້ນໃນຕອນບ່າຍວັນທີ 19 ພຶດສະພາ 2022 ໂດຍມີນັກກີລາຈາກ5ຊາດ ລົງທຳການແຂ່ງຂັນ ປະກອບມີ: ສປປ ລາວ ມຽນມາ ໄທ ກຳປູເຈຍ ແລະ ຫວຽດນາມ ເຈົ້າພາບ ຜ່ານການແຂ່ງຂັນຜົນປາກົດວ່າ ສອງນັກກີລາໂວວີນາມສາວລາວ ເຮັດຄະແນນລວມໄດ້ 269 ຄະແນນ ເປັນອັນດັບ 1 ຄວ້າຫຼຽນຄຳທຳອິດໃຫ້ກັບທັບນັກກີລາລາວໄດ້ສຳເລັດ ສ່ວນຫຼຽນເງິນ ນັກກີລາຫວຽດນາມ ແລະ ຫຼຽນທອງ ນັກກີລາກຳປູເຈຍ.\nThe post2ສາວນັກກີລາໂວວີນາມ ຄວ້າຫຼຽນຄຳທຳອິດໃຫ້ທັບນັກກີລາລາວ appeared first on Vientiane Mai.\nຕິດຕາມໂຄງການໃຫ້ເງິນສົດອຸດໜູນແກ່ແມ່ຍິງຖືພາ ແລະ ເດັກກ່ອນໄວຮຽນ\nVientiane Mai - Gio, 19/05/2022 - 9:29am\nກະຊວງແຮງງານ ແລະ ສະຫວັດດີການສັງຄົມ (ກະຊວງ ຮສສ) ສະຖານທູດອົດສະຕຣາລີ ແລະ ອົງການອຸຍນິເຊັບ ໃນວັນທີ 17 ພຶດສະພາ 2022 ໄດ້ລົງຢ້ຽມຢາມຕິດຕາມໂຄງການໃຫ້ເງິນສົດອຸດໜູນແກ່ແມ່ຍິງຖືພາ ແລະ ເດັກກ່ອນໄວຮຽນ ຢູ່ເມືອງນອງ ແຂວງສະຫວັນນະເຂດ ເຊີ່ງເປັນໂຄງການທົດລອງການຈັດຕັ້ງປະຕິບັດຍຸດທະສາດການປົກປ້ອງສັງຄົມແຫ່ງຊາດ ທີ່ລັດຖະບານໄດ້ຮັບຮອງໃນປີ 2020 ຜ່ານມາ ດ້ວຍການຊ່ວຍເຫຼືອເງິນສົດໂດຍບໍ່ມີເງື່ອນໄຂ ແນໃສ່ການສົ່ງເສີມສຸຂະພາບທີ່ດີສຳລັບແມ່ຍິງ ແລະ ເດັກ ໃນເມືອງທຸກຍາກ ໃນ ສປປ ລາວ.\nຄະນະຜູ້ແທນທີ່ໄດ້ລົງຢ້ຽມຢາມໃນຄັ້ງນີ້ ປະກອບມີທ່ານ ລີປາວ ຢ່າງ ຮອງລັດຖະມົນຕີກະຊວງ ຮສສ ທ່ານ ດຣ. ບຸນລ້ອມ ແກ້ວບົວໂຮມ ຮອງປະທານກຳມາທິການວັດທະນະທຳ-ສັງຄົມສະພາແຫ່ງຊາດ ທ່ານ ນາງ ເຟລິຊິຕີ ວີເວີ ຫົວໜ້າແຜນງານສາກົນ ອົງການສະຫະປະຊາຊາດສຳລັບເດັກ ປະຈຳປະເທດອົດສະຕຣາລີ ແລະ ທ່ານນາງ ດຣ ເພຍ ເຣເບລໂລ ບຣິດໂຕ ຜູ້ຕາງໜ້າອົງການສະຫະປະຊາຊາດສຳລັບເດັກ ປະຈໍາ ສປປ ລາວ ພ້ອມດ້ວຍວິຊາການທີ່ກ່ຽວຂ້ອງຈຳນວນໜຶ່ງ ເຊິ່ງຄະນະຜູ້ແທນດັ່ງກ່າວ ໄດ້ລົງເຄື່ອນໄຫວຢ້ຽມຢາມການເບີກຈ່າຍເງິນສົດ ແລະ ການບໍລິການກວດສຸຂະພາບໃຫ້ແມ່ມານຢູ່ສຸກສາລາບ້ານຕັງອາໄລ ແລະ ບ້ານດົງນາສານ ພ້ອມທັງຮັບຟັງການລາຍງານສະພາບການບໍລິການວຽກສຸຂະພາບແມ່ ແລະ ເດັກ ທີ່ຕິດພັນກັບໂຄງການຈາກພະນັກງານແພດຢູ່ສຸກສາລາດັ່ງກ່າວ ພ້ອມນັ້ນ ທາງຄະນະຜູ້ແທນຍັງໄດ້ພົບປະກັບກຸ່ມຜູ້ໄດ້ຮັບຜົນປະໂຫຍດຈາກໂຄງການດັ່ງກ່າວ ກ່ຽວກັບວິທີການບໍລິຫານເງິນສົດທີ່ໄດ້ຮັບຊ່ວຍເຫຼືອຄັ້ງນີ້ ໂດຍຜູ້ທີ່ໄດ້ຮັບຜົນປະໂຫຍດ ກໍຈະນຳເງິນຊ່ວຍເຫຼືອເຫຼົ່ານີ້ໄປນຳໃຊ້ຊື້ອາຫານທີ່ເປັນປະໂຫຍດ ເພື່ອບຳລຸງສຸຂະພາບແມ່ຍິງຖືພາ ແລະ ເດັກເກີດໃໝ່ໃຫ້ຖືຕາມຫຼັກໂພຊະນາການຂອງຂະແໜງສາທາລະນະສຸກກຳນົດໄວ້.\nThe post ຕິດຕາມໂຄງການໃຫ້ເງິນສົດອຸດໜູນແກ່ແມ່ຍິງຖືພາ ແລະ ເດັກກ່ອນໄວຮຽນ appeared first on Vientiane Mai.\nVientiane Mai - Gio, 19/05/2022 - 9:01am\nການຈັດທົດສອບສີມືແຮງງານ ແນໃສ່ປະເມີນຜົນ ແລະ ຊ່ວຍສ້າງຄວາມເຂັ້ມແຂງດ້ານຄວາມຮູ້ ຄວາມສາມາດ ແລະ ທັດສະນະຄະຕິໃນການອອກແຮງງານຂອງກຳລັງແຮງງານ ສົ່ງເສີມການມີວຽກເຮັດງານທຳ ການປະກອບອາຊີບອິດສະຫຼະ ຍົກລະດັບຜະລິດຕະພາບ ແລະ ສ້າງການແຂ່ງຂັນກັນໃນຕະຫຼາດແຮງງານ.\nສະຖາບັນພັດທະນາສີມືແຮງງານ ລາວ-ເກົາຫຼີ ຈຶ່ງໄດ້ມີການເປີດການທົດສອບສີມືແຮງງານສາຂາອາຊີບຊ່າງສ້ອມແປງ ແລະ ຕິດຕັ້ງຄອມພິວເຕີ ລະດັບ2ຂຶ້ນໃນເມື່ອບໍ່ດົນມານີ້ ທີ່ສະຖາບັນດັ່ງກ່າວ ເປັນປະທານຂອງທ່ານ ພົງສະຫວັນ ສຸລິວັນ ຮອງຫົວໜ້າສະຖາບັນພັດທະນາສີມືແຮງງານ ໂດຍມີບັນດາສະຖານອາຊີວະສຶກສາ3ອົງການຈັດຕັ້ງມະຫາຊົນ ຫົວໜ່ວຍແຮງງານ ແລະ ພາກສ່ວນກ່ຽວຂ້ອງທັງພາກລັກ ແລະ ເອກະຊົນ ເຂົ້າຮວ່ມ.\nໃນພີທີເປີດການທົດສອບ ປະທານກອງປະຊຸມ ໄດ້ຍົກໃຫ້ເຫັນຄວາມໝາຍ ແລະ ຄວາມສຳຄັນຂອງການທົດສອບສີມືແຮງງານ ເຊິ່ງເປັນອົງປະກອບໜຶ່ງຂອງການພັດທະນາສີມືແຮງງານ ທີ່ຈະນຳມາເຊິ່ງຜົນປະໂຫຍດໃຫ້ແກ່ທັງຜູ້ໃຊ້ແຮງງານ ແລະ ຜູ້ອອກແຮງງານ ການຈັດຕັ້ງທົດສອບສີມືແຮງງານໃນຄັ້ງນີ້ ເປັນແຜນການຮ່ວມມືລະຫວ່າງກົມພັດທະນາສີມືແຮງງານ ແລະ ຈັດຫາງານ ກະຊວງແຮງງານ ແລະ ສະຫວັດດີການສັງຄົມ ແລະ ແຜນງານຮ່ວມມືຂອງອົງການແຮງງານສາກົນ ແລະ ສປ ຈີນ ( ILO-China Partnership Programme) ໃນໂຄງການສ້າງຄວາມເຂັ້ມແຂງດ້ານການພັດທະນາສີມືແຮງງານໃນ ສປປ ລາວ ມີເປົ້າໝາຍຜູ້ເຂົ້າຮ່ວມທົດສອບທັງໝົດ 35 ຄົນ ພາຍຫຼັງສຳເລັດການທົດສອບ ຜູ້ຜ່ານເກນການທົດສອບຈະໄດ້ຮັບໃບຢັ້ງຢືນສີມືແຮງງານ ລະດັບ2ວິຊາຊີບຊ່າງສ້ອມແປງ ແລະ ຕິດຕັ້ງຄອມພິວເຕີ ການທົດສອບຄັ້ງນີ້ ຈະດຳເນີນໄປຈົນເຖິງວັນທີ 16-20 ພຶກສະພານີ້.\nທ່ານ ພົງສະຫວັນ ສຸລິວັນ ຍັງໄດ້ຮຽກຮ້ອງໃຫ້ຄະນະຮັບຜິດຊອບການທົດສອບ ເອົາໃຈໃສ່ໃນການດໍາເນີນການທົດສອບສີມືແຮງງານເປັນໄປຕາມຫຼັກການ ຂັ້ນຕອນ ລະບຽບຂອງການຈັດຕັ້ງປະຕິບັດ ໂດຍສະເພາະ ຂໍ້ຕົກລົງຂອງລັດຖະມົນຕີກະຊວງແຮງງານ ແລະ ສະຫວັດດີການສັງຄົມ ວ່າດ້ວຍການທົດສອບສີມືແຮງງານ ສະບັບເລກທີ 2160/ຮສສ ລົງວັນທີ 17 ມິຖຸນາ 2021 ທັງສອດຄ່ອງກັບຄວາມຮຽກຮ້ອງຕ້ອງການຂອງສັງຄົມຕໍ່ກັບຄວາມອາດສາມາດຂອງກຳລັງແຮງງານທຽບກັບການປ່ຽນແປງຢ່າງໄວວາຂອງນະວັດຕະກຳ ແລະ ເຕັກໂນໂລຊີ ເວົ້າສະເພາະ ການທົດສອບຄັ້ງນີ້ ເປັນການຈັດຕັ້ງ ແລະ ຜັນຂະຫຍາຍທິດທາງ ນະໂຍບາຍ ແລະ ຄາດໝາຍສູ້ຊົນໃນວຽກງານແຮງງານ ແລະ ສະຫວັດດີການສັງຄົມ ທັງເປັນການສົ່ງເສີມການຈັດຕັ້ງປະຕິບັດ2ວາລະແຫ່ງຊາດ.\nThe post ທົດສອບສີມືແຮງງານ ສາຂາອາຊີບຊ່າງສ້ອມແປງ ແລະ ຕິດຕັ້ງຄອມພິວເຕີ appeared first on Vientiane Mai.\nVientiane Mai - Gio, 19/05/2022 - 8:52am\nThe post ສ້າງນິຕິກໍາເຂັ້ມແຂງ ຈະເພີ່ມທະວີການປົກປັກຮັກສາຊີວະນາໆພັນອັນອຸດົມສົມບູນ appeared first on Vientiane Mai.\nVientiane Mai - Gio, 19/05/2022 - 8:43am\nກອງປະຊຸມອົງການປົກຄອງ ເມືອງສັງທອງ ນະຄອນຫຼວງວຽງຈັນ ປະຈໍາເດືອນເມສາ-ພຶດສະພາ ປີ 2022 ແລະ ວາງທິດທາງແຜນການປະຈໍາເດືອນມິຖຸນາ ປີ 2022 ໄດ້ຈັດຂຶ້ນໃນວັນທີີ 18 ພຶດສະພາ 2022 ພາຍໃຕ້ການເປັນປະທານຂອງສະຫາຍ ພົງສະຫວັນ ສີລິພັກ ເລຂາພັກເມືອງ ເຈົ້າເມືອງສັງທອງ ມີບັນດາຮອງເລຂາພັກ ຮອງເຈົ້າເມືອງ ຄະນະປະຈໍາພັກ ຄະນະພັກ ຫົວໜ້າຫ້ອງການອ້ອມຂ້າງເມືອງເຂົ້າຮ່ວມ.\nສະຫາຍ ຄໍາປະເສີດ ບຸດດາວົງ ກໍາມະການພັກ ຫົວໜ້າຫ້ອງວ່າການເມືອງສັງທອງ ໄດ້ຕີລາຄາໃນການນໍາພາຈັດຕັ້ງປະຕິບັດວຽກງານອົງການປົກຄອງເມືອງໃນໄລຍະ2ເດືອນທີ່ຜ່ານມາ ໄດ້ມີຫຼາຍຂົງເຂດວຽກງານທີ່ພົ້ນເດັ່ນ ໂດຍສະເພາະ ແມ່ນຂົງເຂດວຽກງານເສດຖະກິດ ໄດ້ສັງລວມບົດສະເໜີໂຄງການລົງທຶນຂອງລັດໄດ້ 18 ໂຄງການ ໃນໄລຍະ2ເດືອນຜ່ານມາ ສາມາດຈັດຕັ້ງປະຕິບັດຈັດເກັບລາຍຮັບເຂົ້າໃນງົບປະມານໄດ້ 623.191.696 ກີບ ໄດ້ສຸມໃສ່ລົງຕິດຕາມປໍ້ານໍ້າມັນ ປະຕິບັດຕາມແຈ້ງການເລກທີ 0506/ອຄ ເພື່ອບໍ່ໃຫ້ສວຍໂອກາດປິດປໍ້າກ່ອນໂມງ ກັກຕຸນນໍ້າມັນ ແລະ ໄດ້ກວດກາຫົວໜ່ວຍທຸລະກິດບໍ່ມີທະບຽນວິສາຫະກິດໄດ້3ຫົວໜ່ວຍ ຂຶ້ນທະບຽນວິສາຫະກິດໄດ້4ຫົວໜ່ວຍ ອອກອະນຸຍາດໂຮງງານອັດບອັກໄດ້ 1 ຫົວໜ່ວຍ ຕໍ່ອະນຸຍາດດໍາເນີນວິສາຫະກິດໄດ້3ຫົວໜ່ວຍ ໄດ້ລົງຕິດຕາມການສ້ອມແປງທາງດິນແດງແຕ່ບ້ານນາປໍຫາບ້ານວັງມ້າ ອອກອະນຸຍາດປ້າຍໂຄສະນາໄດ້2ປ້າຍ ອອກອະນຸຍາດຖົມດິນໄດ້2ສະບັບ ໃນສົກປີ 2021-2022 ມີເນື້ອທີ່ການປູກເຂົ້ານາແຊງທັງໝົດ 451 ເຮັກຕາ ພຶດຜັກລະດູແລ້ງ 440 ເຮັກຕາ ພຶດອຸດສາຫະກໍາ 240 ເຮັກຕາ ອອກເອກກະສານເຄື່ອນຍ້າຍສັດ 31 ສະບັບ ຢັ້ງຢືນສຸຂະພາບສັດເຄື່ອນຍ້າຍໄປຕ່າງແຂວງ ງົວ 19 ໂຕ ໝູໃຫ່ຍ 87 ໂຕ ນອກຈາກນັ້ນ ຍັງໄດ້ລົງສັກຢາຂ້າພະຍາດກາຝາກ ວັກຊິນເຕົ້າໂຮມເລືອດງົວ-ຄວາຍ ວັກຊິນກັນພະຍາດອັບເສບໝາ ແລະ ຢາກັນພະຍາດວໍ້ໝາ ໄລຍະ2ເດືອນຜ່ານມາ ສາມາດອອກໃບຕາດິນເປັນລະບົບໄດ້ 253 ຕອນ ລົງວັດແທກດິນແຈກຢາຍໃບຕາດິນສະເພາະຕອນໄດ້ 19 ຕອນ ເກັບກໍາຫົວໜ່ວຍທຸລະກິດອອກອະນຸຍາດຄຸ້ມຄອງ ຢັ້ງຢືນສິ່ງແວດລ້ອມທົ່ວເມືອງ ມີ 242 ຫົວໜ່ວຍ ຕິດຕາມກວດກາການປິດບໍ່ແຮ່ຢູ່ພາກສະໜາມຂອງບໍລິສັດລາວພັດທະນາ ຂຸດຄົ້ນບໍ່.\n# ຂ່າວ – ພາບ : ວຽງມາ\nThe post ຕີລາຄາຫຼາຍຂົງເຂດວຽກງານທີ່ພົ້ນເດັ່ນ ການນໍາພາຈັດຕັ້ງປະຕິບັດວຽກງານຢູ່ເມືອງສັງທອ appeared first on Vientiane Mai.\nVientiane Mai - Gio, 19/05/2022 - 7:52am\nເມືອງໄຊທານີ ນະຄອນຫຼວງວຽງຈັນ ຈັດປາຖະກະຖາຫວນຄືນມູນເຊື້ອປີສາມັກຄີພິເສດ ມິດຕະພາບລາວ-ຫວຽດນາມ ວັນເຊັນສົນທິສັນຍາມິດຕະພາບ-ການຮ່ວມມື ຄົບຮອບ 45 ປີ ວັນສ້າງຕັ້ງສາຍພົວພັນການທູດລາວ- ຫວຽດນາມ ຄົບຮອບ 60 ປີ ຕິດພັນກັບການປາຖະກະຖາວັນຜ່າວົງປິດລ້ອມຂອງກອງພັນທີ2ທີ່ທົ່ງໄຫຫີນ ແຂວງຊຽງຂວາງ ຄົບຮອບ 63 ປີ ແລະ ວິລະກໍາໂຕນຄຸກຢ່າງມະຫັດສະຈັນຂອງຜູ້ນໍາ ແລະ ແນວລາວສ້າງຊາດ ຄົບຮອບ 62 ປີ ຂຶ້ນວັນທີ 19 ພຶດສະພາ 2022 ຢູ່ສະໂມສອນເມືອງດັ່ງກ່າວ ໂດຍການປາຖະກະຖາຂອງທ່ານ ຄໍາປະດິດ ເຂັມມານິດ ເຈົ້າເມືອງໄຊທານີ ມີທ່ານ ຄໍາເຫວີຍ ສິງຫາທຳ ຫົວໜ້າຄະນະໂຄສະນາອົບຮົມເມືອງໄຊທານີ ພ້ອມດ້ວຍຄະນະນໍາເມືອງ ແລະ ບັນດາບ້ານເຂົ້າຮ່ວມ.\nໂອກາດນີ້ ຜູ້ເຂົ້າຮ່ວມກໍໄດ້ຮັບຟັງການເຊື່ອມຊືມເອກະສານສໍາຄັນດັ່ງກ່າວ ໂດຍສະເພາະ ເອກະສານປີສາມັກຄີມິດຕະພາບ-ລາວຫວຽດນາມ ເພື່ອແນໃສ່ສືບຕໍ່ເສີມຂະຫຍາຍມູນເຊື້ອສາຍພົວພັນມິດຕະພາບອັນຍິ່ງໃຫຍ່ແຫ່ງຄວາມສາມັກຄີພິເສດ ແລະ ການຮ່ວມມືຮອບດ້ານລາວ-ຫວຽດນາມໃຫ້ໝັ້ນຄົງທະນົງແກ່ນ ເພື່ອໂຄສະນາເຜີຍແຜ່ຈາລຶກຄຸນງາມຄວາມດີຂອງພັກ-ລັດ ແລະ ປະຊາຊົນຫວຽດນາມອ້າຍນ້ອງທີ່ໄດ້ໃຫ້ການຊ່ວຍເຫຼືອອັນໃຫຍ່ຫຼວງ ແລະ ລ້ຳຄ່າໃນໄລຍະການຕໍ່ສູ້ປົດປ່ອຍຊາດ ກໍຄືພາລະກິດແຫ່ງການປົກປັກຮັກສາ ແລະ ສ້າງສາພັດທະນາປະເທດ ສປປ ລາວ ທັງສະທ້ອນໃຫ້ເຫັນການປະກອບສ່ວນຂອງປະຊາຊົນລາວບັນດາເຜົ່າ ເຂົ້າໃນການທ້ອນໂຮມປະເທດຫວຽດນາມໃຫ້ເປັນອັນໜຶ່ງອັນດຽວໃນເມື່ອກ່ອນ ກໍຄືການປົກປັກຮັກສາ ແລະ ສ້າງສາພັດທະນາປະເທດ ສສ ຫວຽດນາມ ໃນປັດຈຸບັນ ເປັນການເສີມຂະຫຍາຍມູນເຊື້ອສາຍພົວພັນມິດຕະພາບ ລາວ-ຫວຽດນາມ ໃຫ້ກ້າວເຂົ້າສູ່ລວງເລີກ ແລະ ແໜ້ນແຟ້ນ ສູ້ຊົນເຮັດໃຫ້ການພົວພັນຮ່ວມມືດ້ານເສດຖະກິດ-ສັງຄົມ ສົມຄູ່ກັບການພົວພັນດ້ານການເມືອງ ແລະ ຄວາມໝັ້ນຄົງຢູ່ຕະຫຼອດໄປ.\nThe post ໄຊທານີ ຫວນຄືນມູນເຊື້ອວັນສໍາຄັນຕ່າງໆຂອງຊາດ appeared first on Vientiane Mai.\nອົບຮົມເຕັກນິກການປຸງແຕ່ງໄຄແຜ່ນເປັນສິນຄ້າໃຫ້ປະຊາຊົນ2ບ້ານ\nVientiane Mai - Gio, 19/05/2022 - 7:45am\nວັນທີ 17 ພຶດສະພາ 2022 ທີ່ຫ້ອງການບ້ານພັນໄຊ ເມືອງລ້ອງແຈ້ງ ແຂວງໄຊສົມບູນ ໄດ້ຈັດພິທີປິດຊຸດເຝິກອົບຮົມໂຄງການສ້າງຄວາມເຂັ້ມແຂງ ແລະ ພັດທະນາສີມືແຮງງານ ກ່ຽວກັບເຕັກນິກການປຸງແຕ່ງໄຄແຜ່ນເປັນສິນຄ້າ ໃຫ້ແກ່ປະຊາຊົນບ້ານພັນໄຊ ແລະ ບ້ານຫຼວງພັນໄຊ ເມືອງລ້ອງແຈ້ງ ໂດຍການເຂົ້າຮ່ວມຂອງທ່ານ ມະນີວັນ ວິດາວົງ ຮອງຫົວໜ້າພະແນກອຸດສາຫະກຳ ແລະ ການຄ້າ ແຂວງໄຊສົມບູນ ທ່ານ ເອງ ໄຊຍະຮັກ ປະທານແນວລາວສ້າງຊາດເມືອງລ້ອງແຈ້ງ ມີບັນດາຄູເຝິກຈາກກົມສົ່ງເສີມ SME ກະຊວງອຸດສາຫະກຳ ແລະ ການຄ້າ ແລະ ຄູເຝິກຈາກຫົວໜ່ວຍທຸລະກິດຜະລິດໄຄແຜ່ນແຂວງຊຽງຂວາງ ອໍານາດການປົກຄອງບ້ານ ແລະ ນັກສຳມະນາກອນ 46 ທ່ານເຂົ້ຮ່ວມ.\nທ່ານ ບູນໄທ ໄພສະຫວັນ ຮອງຫົວໜ້າຂະແໜງສົ່ງເສີມວິສາຫະກິດຂະໜາດນ້ອຍ ແລະ ກາງ ພະແນກອຸດສາຫະກໍາ ແລະ ການຄ້າແຂວງໄຊສົມບູນ ທັງເປັນເຈົ້າຂອງໂຄງການ ໄດ້ລາຍງານໃຫ້ຮູ້ວ່າ: ຜ່ານການເຝິກອົບຮົມຕະຫຼອດໄລຍະ 10 ກວ່າວັນຜ່ານມາ ເຫັນວ່າບັນດາວິທະຍາກອນ ແລະ ສຳມະນາກອນ ແມ່ນໄດ້ພ້ອມກັນເອົາໃຈໃສ່ປະຕິບັດຕາມຂັ້ນຕອນຕາມແຜນງານແຜນການລະອຽດ ໂດຍໄດ້ປະຕິບັດ2ກິດຈະກຳຫຼັກຄື:ເຝິກກ່ຽວກັບການສ້າງຕັ້ງກຸ່ມທຸລະກິດຊຸມຊົນ ແລະ ເຝິກດ້ານເຕັກນິກການປຸງແຕ່ງໄຄແຜ່ນເພື່ອເປັນສິນຄ້າ ແລະ ສ້າງວຽກເຮັດງານທຳໃຫ້ປະຊາຊົນໃຫ້ສອງບ້ານດັ່ງກ່າວ ໃນນັ້ນ ສຳມະນາກອນໄດ້ຮຽນຮູ້ທັງພາກທິດສະດີ ແລະ ປະຕິບັດຕົວຈິງໄປຄ່ຽງຄູກັນ ໂດຍສະເພາະ ການນຳໃຊ້ອຸປະກອນປຸງແຕ່ງໄຄ ການເກັບໄຄທຳມະຊາດຈາກແມ່ນ້ຳ ວິທີການລ້າງໄຄໃຫ້ສະອາດດີ ວິທີການແປຮູບໄຄແຜ່ນຕາກແດດ ການປຸງແຕ່ງນ້ຳແກງ ແລະ ກັ່ນຕອງນ້ຳແກງ ສິດປະສົມໃສ່ໄຄແຜ່ນ ແລະ ການປະຕິບັດຕົວຈິງອື່ນໆ ເພື່ອເຮັດໃຫ້ໄຄແຜ່ນມີຄວາມສະອາດ ປອດໄພ ແລະ ມີຣົດຊາດທີ່ແຊບ ສຳລັບການເຝິກອົບຮົມຄັ້ງນີ້ ແມ່ນໄດ້ຮັບການຊ່ວຍເຫຼືອດ້ານງົບປະມານຈາກກົມສົ່ງເສີມ SME ກະຊວງອຸດສາຫະກຳ ແລະ ການຄ້າ ມູນຄ່າ 51 ລ້ານກີບ.\nThe post ອົບຮົມເຕັກນິກການປຸງແຕ່ງໄຄແຜ່ນເປັນສິນຄ້າໃຫ້ປະຊາຊົນ2ບ້ານ appeared first on Vientiane Mai.\nVientiane Mai - Gio, 19/05/2022 - 7:42am\nພິທີເປີດປ້າຍໂຮງຮຽນມັດທະຍົມສຶກສາສົມບູນສາທິດ (ມສ) ໄດ້ຮັບໃບຢັ້ງຢືນເປັນໂຮງຮຽນຕົວແບບຄຸນນະພາບ ສົກຮຽນ 2019-2020 ໄດ້ຈັດຂຶ້ນໃນວັນທີ 18 ພຶດສະພາຜ່ານມາ ທີ່ໂຮງຮຽນດັ່ງກ່າວ ເປັນກຽດເຂົ້າຮ່ວມຂອງທ່ານ ສົມພອນ ສອນດາລາ ຫົວໜ້າພະແນກສຶກສາທິການ ແລະ ກິລາ ນະຄອນຫຼວງວຽງຈັນ ທ່ານ ວິຊ່ຽນ ທອງທະວິ ຮອງຄະນະບໍດີ ຄະນະສຶກສາສາດ ຜູ້ຊີ້ນຳໂຮງຮຽນມັດທະຍົມສຶກສາສົມບູນສາທິດ ມີບັນດາແຂກທີ່ຖືກເຊີນ ແລະ ນັກຮຽນເຂົ້າຮ່ວມ.\nທ່ານນາງ ພອນສີ ອໍລະອິນ ຜູ້ອຳນວຍການໂຮງຮຽນມັດທະຍົມສຶກສາສົມບູນສາທິດ ໄດ້ລາຍງານໃຫ້ຮູ້ວ່າ ມສ ສາທິດ ແມ່ນໂຮງຮຽນສາມັນສຶກສາແຫ່ງໜຶ່ງ ທີ່ຕັ້ງຢູ່ໃນວິທະຍາເຂດດົງໂດກ ມະຫາວິທະຍາໄລແຫ່ງຊາດ ໄດ້ເຕົ້າໂຮມເອົາໂຮງຮຽນສອງແຫ່ງຈາກມັດທະຍົມຕອນຕົ້ນ ແລະ ຕອນປາຍເຂົ້າກັນແຕ່ປີ 1996 ເປັນຕົ້ນມາ ໃນເມືອກ່ອນ ໂຮງຮຽນສອງແຫ່ງເອີ້ນວ່າ ໂຮງຮຽນມັດທະຍົມຝຶກສອນສາທິດ ແລະ ໂຮງຮຽນອຸດົມສາທິດ ໃນໄລຍະທຳອິດ ອາຄານຮຽນແຕ່ລະຊັ້ນແມ່ນບໍ່ພຽງພໍທີ່ຈະລວມເອົາມາຢູ່ຈຸດດຽວໄດ້ ຕ້ອງອາໄສອາຄານຮຽນຂອງມະຫາວິທະຍາໄລ ມາເປັນເວລາຫຼາຍສົກຮຽນ ຈຶ່ງສາມາດລວມເຂົ້າເປັນຈຸດດຽວໄດ້ ທັງໝົດນັ້ນ ກໍຍ້ອນຄວາມເປັນຫວ່ງເປັນໄຍ ແລະ ຄວາມເອົາໃຈໃສ່ຂອງຂັ້ນເທິງ ກໍຄືຜູ້ປົກຄອງຂອງນັກຮຽນ ໃນການສະໜອງທຶນຮອນກໍໍ່ສ້າງສ້ອມແປງ ແລະ ພັດທະນາໂຮງຮຽນແຕ່ລະສົກຮຽນ ຈົນມາຮອດປັດຈຸບັນ ສາມາດຮອງຮັບນັກຮຽນໄດ້ຈຳນວນຫຼວງຫຼາຍ ມາຮອດປີ 2016 ໂຮງຮຽນຈຶ່ງໄດ້ຮັບອາຄານຮຽນ3ຊັ້ນຈາກລັດຖະບານ ປັດຈຸບັນ ມສ ສາທິດ ດ້ານວິຊາການແມ່ນຂຶ້ນກັບຄະນະສຶກສາສາດມະຫາວິທະຍາ ໄລແຫ່ງຊາດ ໃຕ້ການຊີ້ນຳຂອງຄະນະບໍດີ ຄະນະສຶກສາສາດ ສ່ວນດ້ານວິຊາສະເພາະ ແມ່ນຂຶ້ນກັບຫ້ອງການສຶກສາທິການ ແລະ ກິລາເມືອງໄຊທານີ ພະແນກສຶກສາທິການ ແລະ ກິລາ ນະຄອນຫຼວງວຽງຈັນ ຕາມທິດຊິ້ນຳຂອງກະຊວງສຶກສາທິການ ແລະ ກິລາ ໃນໂຮງຮຽນມີຄູທັງໝົດ 59 ຄົນ ຍິງ 43 ຄົນ ມີນັກຮຽນທັງໝົດ 2.047 ຄົນ ຍິງ 1.105 ຄົນ ມີ 35 ຫ້ອງຮຽນ ແລະ ມີອາຄານຮຽນ5ຫຼັງ ມສ ສາທິດ ໄດ້ສຶກສາອົບຮົມຮັກຮຽນຕາມ3ລັກສະນະ ແລະ5ຫຼັກມູນຂອງການສຶກສາ ເຮັດໃຫ້ນັກຮຽນໄດ້ຮັບໃບປະກາດແດງ ແລະ ໄດ້ຮັບໃບຍ້ອງຍໍນັກຮຽນເກັ່ງຮອບດ້ານ.\nຈາກຜົນງານທີ່ກ່າວມາຂ້າງເທິງ ເຮັດໃຫ້ໂຮງຮຽນໄດ້ຮັບການຍ້ອງຍໍ ແລະ ຢັ້ງຢືນຂັ້ນຕ່າງໆຄື ຜົນງານຂອງກົມກອງລວມໝູ່ ຂອງການຍ້ອງຍໍ 597 ໃບ ຫຼຽນໄຊຊັ້ນ2ມີ 1 ໜ່ວຍ ຊັ້ນ3ມີ4ໜ່ວຍ ຫຼຽນກາແຮງງານ 15 ໜ່ວຍ ຍ້ອງຍໍຂັ້ນລັດຖະບານ7ໃບ ຂັ້ນສູນກາງ 67 ໃບ ຂັ້ນກະຊວງ 177 ໃບ ແລະ ຂັ້ນອື່ນໆ 326 ໃບ.\nໂອກາດນີ້ທ່ານ ສົມພອນ ສອນດາລາ ໄດ້ໃຫ້ກຽດມອບໃບຢັ້ງຢືນໂຮງຮຽນຕົວແບບຄຸນນະພາບໃຫ້ ມສ ສາທິດ ຮັບໂດຍແມ່ນທ່ານ ນາງ ພອນສີ ອໍລະອິນ.\nThe post ມສ ສາທິດໄດ້ຮັບໃບຢັ້ງຢືນເປັນໂຮງຮຽນຕົວແບບຄຸນນະພາບ appeared first on Vientiane Mai.\nVientiane Mai - Gio, 19/05/2022 - 6:44am\nກອງປະຊຸມແລກປ່ຽນບົດຮຽນວຽກງານປ້ອງກັນ ແລະ ໂຕ້ຕອບພະຍາດໂຄວິດ-19 ເພື່ອປຶກສາຫາລື ຖອດຖອນບົດຮຽນ ຫຼຸດຜ່ອນຜົນກະທົບຈາກພະຍາດໂຄວິດໃນ ສປປ ລາວ ແບບເຊິ່ງໜ້າ ແລະ ຜ່ານທາງອອນລາຍໃນທົ່ວປະເທດ ໄດ້ຈັດຂຶ້ນໃນທີ 19 ພຶດສະພາ 2022 ຢູ່ໂຮງແຮມຄຣາວພລາຊາ ນະຄອນຫຼວງວຽງຈັນ ໂດຍເປັນປະທານຂອງທ່ານ ສີສະຫວາດ ສຸດທານີລະໄຊ ຮອງຫົວໜ້າກົມຄວບຄຸມພະຍາດຕິດຕໍ່ ກະຊວງສາທາລະນະສຸກ ມີຫົວໜ້າ-ຮອງຫົວໜ້າພະແນກ ທີ່ມາຈາກ 10 ແຂວງ ອົງການຈັດຕັ້ງທາງສັງຄົມ ພາກສ່ວນກ່ຽວຂ້ອງ ແລະ ແຂກຖືກເຊີນເຂົ້າຮ່ວມ.\nທ່ານ ສີສະຫວາດ ສຸດທານີລະໄຊ ໄດ້ຍົກໃຫ້ເຫັນອັດຕາການສັກຢາກັນພະຍາດໃນທົ່ວປະເທດທີ່ສູງ ແລະ ປຶກສາຫາລືກ່ຽວກັບຄວາມສຳຄັນຂອງການຮ່ວມມືລະຫວ່າງທຸກກະຊວງ ແລະ ພາກສ່ວນກ່ຽວຂ້ອງ ໃນການພັດທະນາເພື່ອຕ້ານພະຍາດໂຄວິດ ສະແດງຄວາມຂອບໃຈມາຍັງອົງການຈັດຕັ້ງທາງສັງຄົມລາວ ທີ່ໄດ້ໃຫ້ຄວາມສໍາຄັນວຽກງານດັ່ງກ່າວ ການແຜ່ລະບາດຂອງພະຍາດໂຄວິດ ຍັງດຳເນີນຢູ່ຕໍ່ໄປ ເຖິງວ່າຈະມີຂໍ້ຈຳກັດໜ້ອຍກໍຕາມ ແຕ່ຍັງຕ້ອງປະຕິບັດຕາມມາດຕະການອະນາໄມທີ່ດີ ແລະ ຮຽນຮູ້ຈາກການເຄື່ອນໄຫວທີ່ປະສົບຜົນສຳເລັດຂອງພວກເຮົາ ເພື່ອໄປເຖິງທຸກພາກພື້ນ.\nທ່ານນາງ ຈັນສີ ພິມມະຈັນ ປະທານຄະນະກຳມາທິການປະສານງານອົງການຈັດຕັ້ງທາງສັງຄົມລາວ ໄດ້ກ່າວວ່າ: ອົງການຈັດຕັ້ງທາງສັງຄົມລາວ ໄດ້ມີບົດບາດສຳຄັນໃນການຫຼຸດຜ່ອນການແຜ່ລະບາດຂອງພະຍາດໂຄວິດ-19 ແລະ ພວກເຮົາທຸກຄົນຕ້ອງສືບຕໍ່ພະຍາຍາມຊ່ວຍເຫຼືອປະຊາຊົນໃຫ້ຟື້ນຟູຈາກຜົນກະທົບດ້ານສຸຂະພາບ ແລະ ເສດຖະກິດໃນອະນາຄົດ.\nສໍາລັບໂຄງການການປະກອບສ່ວນອົງການຈັດຕັ້ງສັງຄົມລາວ ເພື່ອປ້ອງກັນ ແລະຫຼຸດຜ່ອນຄວາມສ່ຽງຈາກພະຍາດໂຄວິດ-19 ໃນ ສປປ ລາວ (CISAC) ເປັນໂຄງການຕອບໂຕ້ສຸກເສີນຕໍ່ການລະບາດຂອງພະຍາດໂຄວິດ-19 ເຊິ່ງໄດ້ສະໜັບສະໜູນ 20 ສະມາຄົມ ຂອງອົງການຈັດຕັ້ງທາງສັງຄົມລາວ ໃນ 10 ແຂວງ ເພື່ອດໍາເນີນກິດຈະກໍາຫຼາຍກ່ວາ 480 ກິດຈະກຳ ມີຜູ້ໄດ້ຮັບຜົນປະໂຫຍດເຖິງ 60.000 ຄົນ ແລະ ຫຼຸດຜ່ອນການແຜ່ລະບາດຂອງພະຍາດໂຄວິດໃນລາວ.\nໂຄງການ CISAC ແມ່ນນຳພາໂດຍກຸ່ມອົງການຈັດຕັ້ງຮ່ວມກັນ ເຊິ່ງຈັດຕັ້ງປະຕິບັດໂດຍອົງການແພລນ ສາກົນ ຮ່ວມກັບສະມາຄົມສຸຂະພາບຊູມຊົນ ແລະ ການມີສ່ວນຮ່ວມ ແລະ ສະມາຄົມສົ່ງເສີມກະສິກໍາຍືນຍົງ ພາຍໃຕ້ການຊີ້ນຳ ແລະ ປະສານງານຜ່ານຄະນະກໍາມະການປະສານງານອົງການຈັດຕັ້ງສັງຄົມລາວ.\nການໃຫ້ທຶນຂອງໂຄງການ CISAC ແມ່ນສ່ວນໜຶ່ງຂອງການຕອບສະໜອງຂອງທີມງານເອີຣົບ ຕໍ່ກັບ ໂຄວິດ-19 ສະໜອງທຶນໂດຍສະຫະພາບເອີຣົບ ເພື່ອແນໃສ່ການສະໜັບສະໜູນຊ່ວຍລັດຖະບານແຫ່ງ ສປປ ລາວ ເພື່ອຫຼຸດຜ່ອນຜົນກະທົບດ້ານສາທາລະນະສຸກ ສັງຄົມ ແລະ ເສດຖະກິດຈາກການລະບາດຂອງພະຍາດ ແລະ ເພີ່ມທະວີການຮ່ວມມືຢ່າງມີປະສິດທິຜົນກັບບັນດາອົງການຈັດຕັ້ງສັງຄົມ ທຶນທີ່ສະໜອງໃຫ້ພາຍໃຕ້ໂຄງການນີ້ ແມ່ນສະເພາະສໍາລັບອົງການຈັດຕັ້ງທາງສັງຄົມ ສະຫະພາບເອີຣົບຍັງໃຫ້ການສະໜອງທຶນໃຫ້ກະຊວງສາທາລະນະສຸກ ແລະ ຮ່ວມກັບ WHO ທີ່ໄດ້ມີການສະໜັບສະໜູນການຕອບໂຕ້ໂດຍກົງ ໃຫ້ທາງພາກລັດຖະບານ ຕໍ່ກັບການໂຕ້ຕອບພະຍາດໂຄວິດ-19 ນີ້ເປັນຄວາມພະຍາຍາມໃນລະດັບມາຫາພາກ ແລະ ສະຫະພາບເອີຣົບພູມໃຈທີ່ໄດ້ຮ່ວມມືກັບລັດຖະບານລາວ ແລະ ສັງຄົມພົນລະເຮືອນລາວ ເພື່ອຫຼຸດຜ່ອນຜົນກະທົບທາງລົບຈາກພະຍາດນີ້ ທັງຜົນກະທົບຕໍ່ສຸຂະພາບ ແລະ ຜົນກະທົບຕໍ່ຊີວິດການເປັນຢູ່.\nThe post ຖອດຖອນບົດຮຽນຫຼຸດຜ່ອນຜົນກະທົບຈາກພະຍາດໂຄວິດ-19 appeared first on Vientiane Mai.\nVientiane Mai - Gio, 19/05/2022 - 6:41am\nເພື່ອເປັນການສົ່ງເສີມການຜະລິດທີ່ເປັນພູມປັນຍາຂອງທ້ອງຖິ່ນ ແລະ ສົ່ງເສີມສ້າງລາຍຮັບຂອງພໍ່ແມ່ປະຊາຊົນໃຫ້ມີຊີວິດການເປັນຢູ່ທີ່ດີຂຶ້ນເທື່ອລະກ້າວ ດັ່ງນັ້ນ ເມືອງໜອງບົກ ແຂວງຄຳມ່ວນ ໄດ້ຈັດຊຸດເຝິກອົບຮົມໂຄງການສົ່ງເສີມ ແລະ ພັດທະນາຜະລິດຕະພັນໃໝ່ເຄື່ອງປັ້ນດິນເຜົາ ທີ່ບ້ານໜອງບົກ ລະຫວ່າງວັນທີ 17-28 ພຶດສະພາ 2022 ທີ່ເມືອງໜອງບົກ.\nທ່ານ ວັນທອນ ບຸດສົມພັນ ຮອງຫົວໜ້າພະແນກອຸດສາຫະກໍາ ແລະ ການຄ້າແຂວງຄຳມ່ວນ ໃຫ້ຮູ້ວ່າ ວຽກງານສົ່ງເສີມຫົວໜ່ວຍວິສາຫະກິດຂະໜາດນ້ອຍແບບຄອບຄົວ ໃຫ້ມີການຜະລິດ ແລະ ສາມາດເຂົ້າເຖິງຕະຫຼາດຢ່າງຍືນຍົງ ເປັນວຽກງານໜຶ່ງທີ່ພະແນກອຸດສາຫະກໍາ ແລະ ການຄ້າກຳລັງສຸມໃສ່ ເຊິ່ງການສົ່ງເສີມການຜະລິດທີ່ເປັນພູມປັນຍາທ້ອງຖິ່ນ ໃຫ້ຕິດພັນກັບການຜະລິດສິນຄ້າ ເປັນຕົ້ນ ການຜະລິດຫັດຖະກຳຈັກສານ ປັ້ນໝໍ້ຫຼໍ່ໄຫ ແຜ່ນແພຍ້ອມສີທຳມະຊາດ ຖັກຟອຍ ເຂົ້າໜົມປ່ານ ເຂົ້າໂຄບ ໝ້ຳ ສົ້ມໝູ ປຸງແຕ່ງໝາກກ້ວຍ ປຸງແຕ່ງປາ ຫັດຖະກຳຕີເຫຼັກ ແລະ ອື່ນໆ ເພື່ອຊຸກຍູ້ໃຫ້ສິນຄ້າເຫຼົ່ານັ້ນໃຫ້ກາຍເປັນຜະລິດຕະພັນທີ່ມີເອກະລັກ ທີ່ມີຄຸນນະພາບ ກ້າວໄປເປັນສິນຄ້າໜຶ່ງເມືອງ ໜຶ່ງຜະລິດຕະພັນ ຫຼື ODOP. ໂຄງການສົ່ງເສີມ ແລະ ພັດທະນາຜະລິດຕະພັນໃໝ່ ເຄື່ອງປັ້ນດິນເຜົາ ທີ່ບ້ານໜອງບົກ ເມືອງໜອງບົກ ເປັນວຽກງານໜຶ່ງທີ່ນອນໃນແຜນການເຄື່ອນໄຫວວຽກງານສົ່ງເສີມການຜະລິດທີ່ເປັນພູມປັນຍາທ້ອງຖິ່ນ ໃຫ້ຕິດພັນກັບການຜະລິດເປັນສິນຄ້າຂອງພະແນກອຸດສາຫະກຳ ແລະ ການຄ້າ ເຊິ່ງຈຸດປະສົງຂອງໂຄງການ ເພື່ອສົ່ງເສີມຜະລິດຕະພັນຫັດຖະກຳເຄື່ອງປັ້ນດິນເຜົາໃຫ້ມີມູນຄ່າເພີ່ມ ເປັນຕົ້ນ ຈານ ຈອກ ໂຄມໄຟ ໂຖດອກໄມ້ ແລະ ເຄື່ອງຕ້ອນຂອງຝາກ ນຳເອົາຜະລິດຕະພັນດັ່ງກ່າວໄປເຄືອບເຊລາມິກ ເຊິ່ງເປັນການສ້າງມູນຄ່າເພີ່ມໃຫ້ຜະລິດຕະພັນມີມູນຄ່າສູງຂຶ້ນ ແລະ ເປັນທີ່ຕ້ອງການຂອງຕະຫຼາດ.\n# ແຫຼ່ງຂ່າວຈາກເມືອງໜອງບົກ ແຂວງຄຳມ່ວນ\nThe post ໜອງບົກ ສົ່ງເສີມການຜະລິດພູມປັນຍາທ້ອງຖິ່ນສ້າງລາຍຮັບໃຫ້ປະຊາຊົນ appeared first on Vientiane Mai.\nຢູໂດລາວ ຍາດໄດ້ ຫຼຽນເງິນ ຫຼຽນທອງ ຮ່າໂນ້ຍ ເກມ 2021\nVientiane Mai - Gio, 19/05/2022 - 6:09am\nທັບນັກກີລາຢູໂດທີມຊາດລາວ ລົງສະໜາມແຂ່ງຂັນ2ລາຍການ ຈາກປະເພດຟ້ອນກາຕາຄູ່ຍິງ ລາຍການ Katame no kata ແລະ ຄູ່ຊາຍ ລາຍການ Kodokan Goshin ສ້າງຜົນງານໄດ້ຢ່າງໂດດເດັ່ນ ຄວ້າ 1 ຫຼຽນເງິນ ຄູ່ຍິງ ແລະ 1 ຫຼຽນທອງ ຄູ່ຊາຍ ປະເດີມໄຊໃນການແຂ່ງຂັນກີລາຢູໂດ ງານມະຫະກຳກີລາຊີເກມ ຄັ້ງທີ 31 ຫຼື ຮ່າໂນ້ຍ ເກມ 2021 ໄດ້ຢ່າງສວຍງາມ.\nການແຂ່ງຂັນກີລາຢູໂດ ຮ່າໂນ້ຍ ເກມ 2021 ມີການແຂ່ງຂັນຊີງໄຊທັງໝົດ 13 ຫຼຽນຄຳ ປະເພດຟ້ອນກາຕາຊາຍ (Kodokan Goshin) 1 ລາຍການ ແລະ ຟ້ອນກາຕາຍິງ ຫຼື Katame no kata 1 ລາຍການ ສ່ວນອີກ 11 ລາຍການແມ່ນ ປະເພດຕໍ່ສູ້ຊາຍ5ລາຍການ ຍິງ5ລາຍການ ແລະ ປະເພດຕີທີມປະສົມ 1 ລາຍການ ເລີ່ມດຳເນີນແຂ່ງຂັນວັນທີ 18-22 ພຶດສະພາ 2022. ຜ່ານກນາແຂ່ງຂັນຄູ່ຊາຍ ຜົນປາກົດວ່າ: ທ້າວ ວຽງວີໄລ ຈັນສີ ແລະ ຮ້ອຍໂທ ຈິນດາວອນ ສີວັນວິໄລ ສາມາດທຳການສະແດງໃນຮອບຄັດເລືອກ ສາມາດສ້າງຄະແນນໄດ້ເຖິງ 526,5 ເປັນອັນດັບທີ2ຂອງກຸ່ມ2ເຂົ້າຮອບຊະນະເລີດ ກ່ອນຟ້ອນໄດ້ 524 ຄະແນນ ເປັນອັນດັບທີ3ຍາດໄດ້ຫຼຽນທອງຮ່ວມກັບສິງກະໂປ ສ່ວນຫຼຽນຄຳ ແລະ ຫຼຽນເງິນ ຕົກເປັນຂອງເຈົ້າພາບ ຂະນະທີ່ຄູ່ຍິງໃນຮອບຄັດເລືອກ ນາງ ວຽງໄຊ ວິໄລພອນ ແລະ ນາງ ພອນວັນ ສີອຳພອນ ສາມາດຟ້ອນໄດ້ຄະແນນດີທີ່ສຸດ 408,5 ຄະແນນ ເປັນອັນດັບທີ 1 ຂອງກຸ່ມ ເຂົ້າຮອບຊີງຊະນະເລີດ ແຕ່ໜ້າເສຍດາຍ ເສຍເຈົ້າພາບຫວຽດນາມ ທີມ2ພຽງ 1 ຄະແນນ ດ້ວຍຄະແນນ 402,5 ຕໍ່ 401,5 ຄະແນນ ຍາດໄດ້ພຽງ ຫຼຽນເງິນ ສ່ວນຫຼຽນຄຳ ຫວຽດນາມ ແລະ ຫຼຽນທອງຮ່ວມແມ່ນຫວຽດນາາມ ແລະ ໄທ.\nThe post ຢູໂດລາວ ຍາດໄດ້ ຫຼຽນເງິນ ຫຼຽນທອງ ຮ່າໂນ້ຍ ເກມ 2021 appeared first on Vientiane Mai.


ວິສາຫະກິດ ຫວຽດນາມ ຍາດແຍ່ງກາລະໂອກາດການສົ່ງອອກທາງເຄືອຂ່າຍອິນເຕີແນັດ - ຂ່າວພາບຫວຽດນາມ\n04/03/2020 08:20 GMT+7 0\nວິສາຫະກິດ ຫວຽດນາມ ຍາດແຍ່ງກາລະໂອກາດການສົ່ງອອກທາງເຄືອຂ່າຍອິນເຕີແນັດ\nຕອນເຊົ້າວັນທີ 03 ມີນາ, ກົມສົ່ງເສີມການຄ້າ, ກະຊວງອຸດສາຫະກຳ ແລະ ການຄ້າ ຈັດຕັ້ງກອງປະຊຸມສຳມະນາ “ສົ່ງເສີ່ມການສົ່ງອອກຜ່ານການຄ້າເອເລັກໂຕນິກ ອາມາຊົນ(Amazon)”.\nທ່ານ ເຈີ່ນຊັວນຖຸຍ - ຜູ້ອຳນວຍການ Amazon Global Selling ຫວຽດນາມ, ຖືວ່າ: ທ່າອ່ຽງຊື້ສິນຄ້າທາງເຄືອຂ່າຍອິນເຕີແນັດກຳລັງໄດ້ຢັ້ງຢືນໃນພຶດຕິກຳ, ໄດ້ ແລະ ກຳລັງຊີ້ອອກບັນດາກາລະໂອກາດ ແລະ ສິ່ງທ້າທາຍທີ່ມີຕໍ່ບັນດາບຸກຄົນ, ວິສາຫະກິດເຂົ້າຮ່ວມການເຄື່ອນໄຫວເຮັດທຸລະກິດນີ້.\nການຄ້າຂາຍຍ່ອຍທົ່ວໂລກຳລັງເຕີບໂຕຢ່າງແຮງ, ລະດັບ 6%. ດ້ວຍມູນຄ່າປະມານ 28.000 ຕື້ USD. ການຄ້າທາງເຄືອຂ່າຍອິນເຕີແນັດກວມເອົາປະມານ 13%. ແຕ່ວ່າລະດັບເຕີບໂຕຂອງການຄ້າເອເລັກໂຕນິກກຳລັງທົບ 6ເທົ່າເມື່ອທຽບກັບການເຄື່ອນໄຫວຂາຍສິນຄ້າແບບເດີມ. ການຄ້າເອເລັກໂຕນິກຂ້າມຊາດແມ່ນທ່າອ່ຽງໜື່ງ. ນີ້ເມ່ນໂອກາດເພື່ອປ່ຽນຄວາມຊິນເຄີຍການຊື້ສິນຄ້າຂອງຜູ້ບໍລິໂພກທົ່ວໂລກ - ແລະກໍ່ແມ່ນກາລະໂອກາດໃຫ້ວິສາຫະກີດ\nທ່ານນາງ ຫງວຽນທິມິງຖຸຍ, ຜູ້ອຳນວຍການສູນໂປໂຣແກມເຕັກໂນໂລຢີຂໍ້ມຸນຂ່າວສານສົ່ງເສີມການຄ້າ, ກົມສົ່ງເສີມການຄ້າ, ກະຊວງອຸດສາຫະກຳ ແລະ ການຄ້າ, ຖືວ່າ: ສິ່ງທ້າທາຍໃຫຍ່ຫຼວງຂອງບັນດາບຸກຄົນ, ວິສາຫະກິດ ຫວຽດນາມ, ພິເສດແມ່ນວິສາຫະກິດຂະໜາດນ້ອຍ ແລະ ກາງ, ເມື່ອເຂົ້າຮ່ວມການຄ້າເອເລັກໂຕນິດເວົ້າລວມ ແລະ ການຄ້າເອເລັກໂຕນິກທົ່ວໂລກເວົ້າສະເພາະແມ່ນແຫຼ່ງຊັບພະຍາກອນມຸນຸດ ແລະ ພາສາຕ່າງປະເທດ.


Vientiane Mai Online - EU ເພີ່ມເຕີມ 10 ລາຍຊື່ເຂົ້າໃນບັນຊີ “ສະຫວັນແຫ່ງການໜີພາສີ”Vientiane Mai Online\nວັນຈັນ ທີ 21 ຕຸລາ 2019 19:58:31\nEU ເພີ່ມເຕີມ 10 ລາຍຊື່ເຂົ້າໃນບັນຊີ “ສະຫວັນແຫ່ງການໜີພາສີ”\n188 14 ມ.ນ. 2019 ຂ່າວຕ່າງປະເທດ\nວັນທີ 12 ມີນານີ້ ບັນດາປະເທດສະມາຊິກສະຫະພາບເອີຣົບ (EU) ໄດ້ເຫັນດີເປັນເອກະສັນກັນ ເພີ່ມເຕີມອີກ 10 ລາຍຊື່ເຂົ້າໄປໃນບັນຊີ “ສະຫວັນແຫ່ງການໜີພາສີ” ໃນນັ້ນມີສະຫະລັດ ອາຣັບ ເອມີເຣດ (UAE) ແລະ ເຂດແຄວ້ນພົ້ນທະເລຈຳນວນໜຶ່ງ ທີ່ຂຶ້ນກັບອັງກິດ ແລະ ໂຮນລັງ.\nບັນຊີລາຍຊື່ໃໝ່ ທີ່ຖືກຈັດເຂົ້າໄປໃນ “ບັນຊີດຳ” ນັ້ນ ປະກອບມີເກາະ ອາຣູບາ ຂອງໂຮນລັງ ບາກບາດົສ ເບລິສ ແຄວ້ນ ເບີມູດາ ທີ່ຢູ່ພົ້ນທະເລຂອງອັງກິດ ຕະຫຼອດຮອດ ຟີຈິ ໝູ່ເກາະມາຊານ ໂອມານ UAE ວານູອາຕູ ແລະ ໂດມີນິກ.\nບັນຊີລາຍຊື່ດັ່ງກ່າວທີ່ມີຢູ່ແລ້ວໃນປັດຈຸບັນ ປະກອບມີພຽງ5ປະເທດ ແລະ ເຂດແຄວ້ນ ໃນນັ້ນມີ ຊາມວາ ຕຣີນີດັດ ແລະ ໂຕບາໂກ (Trinidad and Tobago) ພ້ອມດ້ວຍ3ເຂດແຄວ້ນຂອງ ສ ອາເມຣິກາ ໄດ້ແກ່ ຊາມວາ ກວມ ແລະໝູ່ເກາະເວີກິນ.\nບັນຊີລາຍຊື່ຂອງບັນດາ “ສະຫວັນແຫ່ງການໜີພາສີ” ປະກອບດ້ວຍບັນດາປະເທດ ທີ່ສະແດງອອກເຖິງກຳລັງຄວາມສາມາທີ່ອ່ອນດ້ອຍ ໃນຄວາມພະຍາຍາມຕ້ານກັບການຟອກເງິນ ແລະການຊ່ວຍເຫຼືອການເງິນໃຫ້ແກ່ການກໍ່ການຮ້າຍ.\nຂໍ້ຕົກລົງ Brexit ປະລາໄຊເປັນເທື່ອທີສອງ\nInterpol ຈັບກຸມຜູ້ຄ້າອາວຸດ 560 ຄົນ ຢູ່ໃນອາເມຣິກາ ລາຕິນ